CELEX: 32015D1085
Language: bg
Date: 2015-07-02 00:00:00
Title: Решение за изпълнение (ЕС) 2015/1085 на Комисията от 2 юли 2015 година относно мярка, наложена от Швеция в съответствие с Директива 2006/42/ЕО на Европейския парламент и на Съвета, състояща се в забрана за пускане на пазара на резачно-цепещите машини за дърва за огрев Hammars vedklipp 5,5 hk и Hammars vedklipp 7,5 hk, производство на Hammars Verkstad AB (нотифицирано под номер С(2015) 4428) (Текст от значение за ЕИП)

4.7.2015   
            
            
               BG
            
            
               Официален вестник на Европейския съюз
            
            
               L 175/124
            
         РЕШЕНИЕ ЗА ИЗПЪЛНЕНИЕ (ЕС) 2015/1085 НА КОМИСИЯТА
   от 2 юли 2015 година
   относно мярка, наложена от Швеция в съответствие с Директива 2006/42/ЕО на Европейския парламент и на Съвета, състояща се в забрана за пускане на пазара на резачно-цепещите машини за дърва за огрев Hammars vedklipp 5,5 hk и Hammars vedklipp 7,5 hk, производство на Hammars Verkstad AB
   
      
         (нотифицирано под номер С(2015) 4428)
      
   
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2006/42/ЕО на Европейския парламент и на Съвета от 17 май 2006 г. относно машините и за изменение на Директива 95/16/ЕО (1), и по-специално член 11, параграф 3 от нея,
   като има предвид, че:
   
               (1)
            
            
               Швеция информира Комисията за мярка за забрана на пускането на пазара на резачно-цепещите машини за дърва за огрев (firewood machines) Hammars vedklipp 5,5 hk и Hammars vedklipp 7,5 hk, производство на Hammars Verkstad AB, Lustebo 40, SE-790 20 Grycksbo, Швеция.
            
         
               (2)
            
            
               Тези резачно-цепещи машини за дърва за огрев са имали маркировка СЕ, в съответствие с Директива 2006/42/ЕО.
            
         
               (3)
            
            
               Причината за налагането на мярката от страна на Швеция е несъответствието на резачно-цепещите машини със съществените изисквания за безопасност и опазване на здравето, определени в точка 1.1.2 („Принципи за осигуряване на безопасността“) и точка 1.3.7 („Движещи се части“) от приложение I към Директива 2006/42/ЕО, тъй като машините нямат предпазители или защитни устройства, които да предпазват от опасности, породени от движещи се части.
            
         
               (4)
            
            
               Комисията покани Hammars Verkstad AB да представи свои коментари по наложената от Швеция мярка.
            
         
               (5)
            
            
               Hammars Verkstad AB отговори на Комисията, че резачно-цепещата машина за дърва за огрев, която заменя едновременно циркуляр и специализирана цепеща машина, разгледана като обща система, поражда значително по-малък риск за нараняване на оператора. Комисията поиска от производителя потвърдителни документи за обосноваване на това твърдение, отнасящи се за класификацията на риска в рамките на проведената оценка на съответствието. Отговор не бе получен.
            
         
               (6)
            
            
               Проучването на предоставените от Швеция данни показва, че резачно-цепещите машини за дърва за огрев Hammars vedklipp 5,5 hk и Hammars vedklipp 7,5 hk, производство на Hammars Verkstad AB, Lustebo 40, SE-790 20 Grycksbo, Швеция, не съответстват на съществените изисквания за безопасност и опазване на здравето съгласно Директива 2006/42/ЕО и че това несъответствие поражда сериозни рискове за нараняване на ползвателите. Следователно е уместно предприетата от Швеция мярка да се смята за обоснована,
            
         ПРИЕ НАСТОЯЩОТО РЕШЕНИЕ:
   Член 1
   Предприетата от Швеция мярка за забрана на пускането на пазара на резачно-цепещите машини за дърва за огрев (firewood machines) Hammars vedklipp 5,5 hk и Hammars vedklipp 7,5 hk, производство на Hammars Verkstad AB, Lustebo 40, SE-790 20 Grycksbo, Швеция, е обоснована.
   Член 2
   Адресати на настоящото решение са държавите членки.
   
      Съставено в Брюксел на 2 юли 2015 година.
      
         
            За Комисията
         
         Elżbieta BIEŃKOWSKA
         
            Член на Комисията
         
      
   
   
      (1)  ОВ L 157, 9.6.2006 г., стр. 24.